DCC ไตรมาส 4 ยอดขายกระเบื้องฟื้น
เริ่มมีการคลายล็อกดาวน์ในส่วนของกิจการและกิจกรรมต่าง ๆ บางส่วนให้กลับมาดำเนินการได้มากขึ้น ซึ่งทำให้เริ่มมีสัญญาณดีขึ้น สำหรับยอดขายของ DCC
เริ่มมีการคลายล็อกดาวน์ในส่วนของกิจการและกิจกรรมต่าง ๆ บางส่วนให้กลับมาดำเนินการได้มากขึ้น ซึ่งทำให้เริ่มมีสัญญาณดีขึ้น สำหรับยอดขายของ DCC
24 ก.ย. 2564

คุณค่าบริษัท 
เข้าสู่เดือนกันยายนก็เริ่มมีการคลายล็อกดาวน์ในส่วนของกิจการและกิจกรรมต่าง ๆ บางส่วนให้กลับมาดำเนินการได้มากขึ้น ซึ่งทำให้เริ่มมีสัญญาณดีขึ้น สำหรับยอดขายของบริษัท ไดนาสตี้เซรามิค จำกัด (มหาชน) หรือ DCC
โดยทางนักวิเคราะห์ บล.เมย์แบงก์ กิมเอ็งฯ คาดจะส่งผลบวกต่อเนื่องถึงไตรมาส 4 ปี 2564 ทำให้กลับมาเติบโตจากความต้องการกระเบื้องปูพื้นรวมที่อั้นมาช่วงโควิด-19 ระบาดหนัก รวมถึงการบูรณะซ่อมแซมหลังน้ำท่วมในหลายพื้นที่
ขณะเดียวกัน ทาง DCC ได้ออกผลิตภัณฑ์ใหม่ ที่มีขนาดใหญ่ลวดลายสวยงาม ทดแทนการนำเข้า ซึ่งมีกำไรดี เช่น กระเบื้องปูพื้นขนาด 60×120 ซม. 80×80 ซม. และ 40×80 ซม. ได้รับการตอบรับ และเติบโตดี โดยเฉพาะกระเบื้องนำเข้าจากจีน ประสบปัญหาการขนส่งจากที่เรือขาดแคลนปีนี้
แม้ว่าต้นทุนก๊าซจะปรับสูงขึ้น แต่การออกผลิตภัณฑ์ใหม่ และปรับเพิ่มราคาจะทำให้อัตรากำไรขั้นต้นสามารถรักษาระดับได้ประมาณ 42-43% อีกทั้งมีการปรับประมาณการยอดขายลง 5% เหลือ 8,493 ล้านบาท ทรงตัวจากปีก่อน แต่คงประมาณการกำไร 1,680 ล้านบาท เติบโต 6%
อย่างไรก็ตาม แม้ว่าจะมีการคาดว่าการแพร่ระบาดอย่างหนักของโควิด-19 ในช่วงเดือน ก.ค.-ส.ค.ที่ผ่านมา ทำให้มีการล็อกดาวน์ รวมถึงเข้าสู่ช่วงหน้าฝน มีฝนตกชุก ทำให้ยอดขายของ DCC ปรับลดลงประมาณ 12-13% จากปีก่อน แต่ ก.ย. มีการคลายล็อกดาวน์ ทำให้มีสัญญาณดีขึ้น
สำหรับผลการประเมินยอดขายไตรมาส 3 ปี 2564 จะลดลงเหลือประมาณ 1,906 ล้านบาท (ลดลง 13% จากไตรมาสก่อน และลดลง 8% จากงวดเดียวกันของปีก่อน) ในขณะที่อัตรากำไรขั้นต้นคาดจะรักษาระดับได้ประมาณ 43% จากการทยอยปรับราคาขึ้น และขายกระเบื้องขนาดใหญ่มากขึ้น
ดังนั้น เบื้องต้นไตรมาส 3 ปี 2564 ทางนักวิเคราะห์ประเมินกำไรจะชะลอตัวลดลงเหลือประมาณ 362 ล้านบาท ลดลง 20% จากไตรมาสก่อน และลดลง 12% จากงวดเดียวกันของปีก่อน
ทั้งนี้ จากการประเมินของนักวิเคราะห์จะเห็นได้ว่าในช่วงไตรมาส 3 ปี 2564 ผลการดำเนินงานอาจจะไม่ดีนักจากการระบาดหนักของโควิด-19 และเข้าฤดูฝน ทำให้การก่อสร้างในส่วนของปูกระเบื้องชะลอตัวไป แต่อย่างไรก็ตามในช่วงไตรมาส 4 ปี 2564 เริ่มเห็นการฟื้นตัวของยอดขายหลังจากอั้นในการบูรณะซ่อมแซมที่อยู่อาศัย
นอกจากนี้ เชื่อว่าผลการดำเนินงานไตรมาส 4 ปี 2564 จะฟื้นตัวขึ้น สิ่งที่น่าสนใจสำหรับ DCC คือมีการจ่ายปันผลดีเกือบ 100% ของกำไร
โดยทางนักวิเคราะห์คาด DCC จะจ่ายปันผลปีนี้ประมาณ 0.18 บาทต่อหุ้น มีเงินปันผลตอบแทน 6.2% คงแนะนำ “ซื้อลงทุน” ประเมินราคาเป้าหมาย 3.50 บาท
….
ผู้ถือหุ้นรายใหญ่
รายชื่อกรรมการ